L’Ajuntament de Burjassot signa diferents convenis de col·laboració amb entitats culturals del municipi
2025-07-24

El despatx d’alcaldia ha sigut el punt de trobada de diferents entitats culturals de Burjassot amb les quals l’Ajuntament cooperarà, com és habitual, gràcies a la signatura dels convenis de col·laboració.

Concretament, s’han signat els convenis amb l’Entitat Cultural Valenciana El Piló; amb l’Agrupació Musical Los Silos; amb l’associació Raíces Percusión i amb l’Associació Musical Amadeus Burjassot.

Després de la signatura dels convenis, per part de l’alcalde de Burjassot, Rafa García i dels presidents i presidentes d’aquestes entitats, les associacions locals es comprometen amb el Consistori a col·laborar en aquells actes en els quals la seua presència siga fonamental per al foment de la música i de les tradicions.

En la signatura dels convenis també va ser present el regidor de Cultura i Joventut, Javier Naharros Lozano.